Diari Oficial de la Generalitat Valenciana


Sumari del DOGV 5709, del 22-02-2008 (2008/1984)

RESOLUCIÓ de 18 de gener de 2008, de la Direcció General d'Energia, per la qual s'atorga a Gas Natural Transporte, SDG, SL, l'autorització administrativa per a la construcció del segon dels quatre trams de les instal·lacions corresponents al gasoducte en APB denominat Alacant-Benidorm-Altea i les seues instal·lacions auxiliars, al terme municipal del Campello, a la província d'Alacant, s'aprova l'addenda I i el seu annex de modificació al projecte d'execució i es declara en concret la seua utilitat pública. Expedient número CBREDE 2004/61/03.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5709

Data del DOGV
:   22-02-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/1984


Data del document
:   18-01-2008

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Campello, el
    * empresa privada
    * gas

RESOLUCIÓ de 18 de gener de 2008, de la Direcció General d'Energia, per la qual s'atorga a Gas Natural Transporte, SDG, SL, l'autorització administrativa per a la construcció del segon dels quatre trams de les instal·lacions corresponents al gasoducte en APB denominat Alacant-Benidorm-Altea i les seues instal·lacions auxiliars, al terme municipal del Campello, a la província d'Alacant, s'aprova l'addenda I i el seu annex de modificació al projecte d'execució i es declara en concret la seua utilitat pública. Expedient número CBREDE 2004/61/03. [2008/1984]
Vist l'expedient amb referència CBREDE 2004/61/03 incoat pel Servici Territorial d'Energia d'Alacant, a instància de Gas Natural Transporte, SDG, SL, amb domicili als efectes de notificacions al c/ Gravador Esteve, 14, 46151 València, relatiu a la sol·licitud de 30 de març de 2007, sobre l'autorització administrativa per a la construcció de les instal·lacions corresponents al segon dels quatre trams del gasoducte en APB(1) denominat Alacant-Benidorm-Altea i les seues instal·lacions auxiliars, al terme municipal del Campello, província d'Alacant, aprovació de l'addenda I de modificació del projecte d'execució i declaració en concret d'utilitat pública.
S'adjunta exemplar de la denominada addenda I de modificació al projecte d'autorització firmada per tècnic competent i visada pel col·legi professional corresponent en data 12 de març de 2007.
Vist que consta com a antecedent la Resolució, d'esta Direcció General d'Energia, de 31 d'octubre de 2007, per mitjà de la qual s'atorga a Gas Natural Transporte, SDG, SL, l'autorització administrativa per a la construcció de dos dels quatre trams de les instal·lacions corresponents al gasoducte en APB(P>16 bar) denominat Alacant-Benidorm-Altea i les seues instal·lacions auxiliars, que discorre íntegrament per diferents termes municipals de la província d'Alacant, entre altres, el Campello, s'aprova el projecte d'execució i les seues modificacions, així com l'addenda tècnica a este, i es declara en concret la seua utilitat pública. (CBREDE 2004/61/03).
Vist que realitzada la informació pública a què es fa referència en la Llei 34/1998, de 7 d'octubre, del Sector d'Hidrocarburs, en el Reial Decret 1434/2002, de 27 de desembre pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural i a allò que s'ha preceptuat en el Decret 162/90, de 15 d'octubre, sobre Impacte Ambiental, per mitjà d'anuncis en el Butlletí Oficial de la Província d'Alacant el dia 15 de maig de 2007, en el Diari Oficial de la Comunitat Valenciana del 22 de maig de 2007, i en el diari El Mundo del dia 29 de maig de 2007, i exposada en el tauler d'edictes de l'Ajuntament del Campello, únic afectat per la modificació, no consta en l'expedient la presentació d'al·legacions a la petició efectuada.
Vist, que de conformitat amb la sol·licitud efectuada segons el que establix el Reial Decret 1434/2002, s'ha remés, a l'Ajuntament del Campello, afectat pel traçat del gasoducte, separata de l'addenda I presentada, i se sol·licita informe que done conformitat o oposició a l'autorització sol·licitada i, si és el cas, les condicions tècniques procedents, així com sobre l'adaptació d'este al planejament urbanístic que siga d'aplicació, d'acord amb el que disposa la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana.
En resposta a la petició formulada, l'esmentat Ajuntament va remetre el mencionat informe que, resumidament s'exposa a continuació:
Es mencionen els béns i els drets titularitat de l'Ajuntament del Campello que figuren com a afectats en la relació dels béns i dels drets exposada en el tauler d'edictes.
Prèviament i durant l'execució de les obres del gasoducte s'hauran de tindre en compte una sèrie de condicions, d'una banda, no inutilitzar la parcel·la d'equipament públic projectada en la revisió del Pla General d'Ordenació Urbana de 2005; i, d'una altra, que hi ha nombrosos encreuaments amb les canonades que ixen del depòsit del Ramellat i resulta necessari sol·licitar al concessionari del servici de distribució d'aigua, les afectacions a la xarxa.
Respecte a l'adaptació del traçat al PGOU, s'informa que la conducció discorre principalment per sòl no urbanitzable, i afecta la parcel·la d'equipament PDR del Sector 10 La Totxa, que resulta travessat per la derivació ERM, i s'ha de traslladar per a discórrer pel costat de l'avinguda del Vincle (CV-773), i a més, que donada la proximitat del gasoducte amb els equipaments del nou cementeri i l'estació depuradora d'aigües residuals de la zona nord, haurà de garantir-se que la instal·lació no supose cap impediment al desenvolupament d'estos.
Remesa al sol·licitant les condicions presentades per l'Ajuntament del Campello, perquè prestara la seua conformitat o formulara les objeccions que estimara procedents, va manifestar en síntesi el següent:
- Que a fi de no inutilitzar la parcel·la d'equipament públic mencionada en el seu informe, s'ha procedit a modificar el traçat entre la xarxa de derivació a l'ERM-2 del Campello, desplaçant la canalització d'acord amb el pla de l'informe municipal en previsió de futures actuacions urbanístiques municipals.
- Que la conducció principal, a conseqüència del desplaçament de la derivació, també ha sigut desplaçada, i s'acosta al màxim a les estructures que creuen l'autovia A-7 i la nova autopista AP-7.
- Que s'ha elaborat amb la concessionària de la distribució d'aigua del municipi l'adequació del traçat que evita l'afectació del nou depòsit d'aigües de la cota 120 i que la instal·lació no suposa cap impediment al desenvolupament dels servicis que es troben dins de l'activitat normal del cementeri o l'estació depuradora d'aigües residuals de la zona nord.
- Que com a conseqüència de les modificacions anteriorment ressenyades per a atendre les condicions de l'Ajuntament, han resultat variades les afectacions d'algunes de les parcel·les contingudes en la resolució sotmesa a informació pública, i l'empresa sol·licitant concreta en el seu escrit i annex a l'addenda I adjunt, la identificació de les finques i l'afectació definitiva d'estes.
Respecte a la resta de les condicions, manifesta la seua conformitat amb el contingut d'estos.
Per tot això se sol·licita que es continue el tràmit per a accedir a la sol·licitud plantejada i s'autoritze d'acord amb esta.
Vist que de conformitat amb el que establixen els articles 80 i 98 del Reial Decret 1434/2002 es va remetre separata de l'addenda I, que conté les característiques generals de la instal·lació, a la resta de les administracions públiques, organismes i, si és el cas, empreses de servicis públics o d'interés general afectats. D'acord amb la documentació que es troba en l'expedient, concretament a:
- conselleria d'Infraestructures i Transport. Servici Territorial de Carreteres.
- Ministeri de Foment. Demarcació de Carreteres de l'Estat. Inspecció d'Explotació de l'Autopista AP-7.
- Confederació Hidrogràfica del Xúquer.
En resposta a la petició de condicions formulada pel Servici Territorial, els organismes mencionats a continuació van presentar els informes corresponents que a continuació i, en síntesi, es mencionen.
- El Servici Territorial, de Carreteres de la conselleria d'Infraestructures i Transport, i respecte de l'afectació de la instal·lació a la carretera CV-775, resol autoritzar esta, amb les condicions particulars i generals que el mencionat informe conté.
- La inspecció d'explotació AP-7 resol autoritzar a precari les obres de l'encreuament i paral·lelisme que formen part del projecte, amb els antecedents i les prescripcions particulars que l'informe conté.
- La Confederació Hidrogràfica del Xúquer resol, i d'acord amb el que manifesta en el seu informe, una vegada examinada la documentació presentada, deixar sense efecte el contingut de petició de condicions anterior i autoritzar l'actuació sol·licitada d'acord amb les condicions que esta conté, i afecta, entre altres, els encreuaments de llits públics que es ressenyen al terme municipal del Campello.
Els mencionats informes i les seues condicions han sigut acceptats per l'empresa peticionària.
Vist el contingut de l'escrit i annex presentat en l'expedient CBREDE/2004/61/03 per Gas Natural Transporte, SDG, SL, en data 30 d'octubre de 2007, com a contestació a l'informe de l'Ajuntament del Campello, per mitjà del qual es realitzen les modificacions al traçat de l'addenda I del projecte original.
Vist que en l'expedient que porta causa el que ara es resol, amb data 27 de novembre de 2006, la secretària autonòmica de Territori i Medi Ambient, de la conselleria de Territori i Habitatge, va dictar Declaració d'Impacte Ambiental, i va estimar acceptable, només als efectes ambientals, el projecte del gasoducte Alacant-Benidorm-Altea-Calp, tram entre els vèrtexs V-0 (terme municipal d'Alacant) i V-624 (terme municipal d'Altea), i sense perjuí de la prèvia obtenció de les autoritzacions sectorials que se li apliquen, sempre que es duga a terme d'acord amb allò que s'ha indicat en la documentació presentada, així com amb les condicions de l'apartat segon, que en la part resolutiva de la Resolució de la Direcció General d'Energia de 31 d'octubre de 2007 van quedar arreplegades.
Vist que Gas Natural Transporte, SDG, SL, es troba inscrita definitivament en la Secció Primera del Registre Administratiu d'Instal·lacions de Transportistes de Gas, amb àmbit d'actuació nacional.
Vist que, d'acord amb la sol·licitud, l'addenda I i el seu annex de modificació al projecte presentats, la finalitat que es perseguix amb la construcció d'esta instal·lació és la variació del traçat previst en el projecte original, i tenint en compte les modificacions introduïdes des del Ministeri de Foment amb motiu de la construcció de la nova autopista AP-7 de circumval·lació d'Alacant i la seua consegüent afectació al terme municipal del Campello.
Vist que l'addenda I i el seu annex de modificació al projecte presenten un traçat plenament concretat, tenen entre la seua documentació els plans pertinents a escala adequada, estan prou detallades i contenen una relació concreta i individualitzada dels béns i dels drets afectats.
Vist que el Servici Territorial d'Energia d'Alacant, encarregat de la instrucció de l'expedient de sol·licitud, ha informat favorablement esta.
Atés que l'addenda I i el seu annex de modificació al projecte reunixen una definició i concreció de les característiques tècniques i de traçat que garantixen la major seguretat i millor funcionalitat del gasoducte, i estos són els paràmetres que condicionen i obliguen principalment a adoptar un traçat, amb independència de les afectacions que a tercers puguen representar i això sense perjuí d'indemnitzar adequadament estes.
Atés que l'article 75.2 del Reial Decret 1434/2002, de 27 de desembre, establix que les autoritzacions a què es referix este títol seran atorgades, sense perjuí de les concessions i autoritzacions que siguen necessàries, d'acord amb altres disposicions que resulten aplicables, i en especial les relatives a l'ordenació del territori i al medi ambient.
Atés que s'han complit els tràmits establits en el títol IV del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.
Atés la Direcció General d'Energia competent per a la resolució d'este expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la conselleria d'Infraestructures i Transport.
El director general d'Energia, resol:
Primer
Atorgar autorització administrativa a l'empresa Gas Natural Transporte SDG, SL, per a la construcció del segon dels quatre trams de les instal·lacions corresponents al gasoducte en APB (P>16 bar) denominat Alacant-Benidorm-Altea i les seues instal·lacions auxiliars, al terme municipal del Campello, a la província d'Alacant, i que a continuació s'indica, amb identificació del número de tram, terme municipal afectat, la seua identificació d'acord amb els vèrtexs que es mencionen i longitud corresponent.
Núm. tram: 2.
Termes municipals afectats: el Campello.
Referència de traçat per vèrtexs: V-167 a V-195.
Longitud: 4.037,98 metres.
Esta autorització quedarà sotmesa a les condicions que figuren a continuació:
1. El titular de la instal·lació constituirà en el termini d'un mes una garantia per valor de 1.102,67 euros, import del dos per cent de l'increment del pressupost total de les instal·lacions afectades que figuren en esta resolució, per a garantir el compliment de les seues obligacions, d'acord amb el que assenyala l'article 82 del Reial Decret 1434/2002, de 27 de desembre, regulador de les activitats de transport, distribució, comercialització, subministrament i procediments d'autorització d'instal·lacions de gas natural. La dita fiança es constituirà en la Tresoreria del Servici Territorial d'Alacant de la conselleria d'Economia, Hisenda i Ocupació, de conformitat amb l'Orde de 14 de febrer de 1986 i l'Orde de 16 de desembre de 1996, de la conselleria d'Economia i Hisenda, per la qual es regula el procediment de constitució i devolució de fiances. La fiança serà tornada al titular d'esta autorització, prèvia la seua sol·licitud, una vegada que el Servici Territorial d'Energia d'Alacant formalitze l'acta de posada en marxa de les instal·lacions a què es referix esta resolució i l'interessat justifique el compliment de les obligacions derivades d'esta autorització.
2. La companyia Gas Natural Transporte, SDG, SL, complirà estrictament les obligacions que s'assenyalen en l'article 68 Obligacions dels titulars d'autoritzacions per a la regasificació, transport i emmagatzemament de gas natural, de la Llei 34/1998, de 7 d'octubre, del Sector d'Hidrocarburs, així com en els apartats 1 i 3 de l'article 6 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.
3. El titular d'esta autorització disfrutarà, com a transportista, dels drets que assenyala l'article 69 de la Llei 34/1998, de 7 d'octubre, del Sector d'Hidrocarburs, així com els que s'assenyalen en els apartats 1 i 2 de l'article 6 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.
4. Esta autorització en cap cas es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs, i s'entén sense perjuís i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre.
5. L'empresa titular d'esta instal·lació autoritzada permetrà la connexió dels titulars d'autorització administrativa per a distribució de gas natural als municipis o zones afectes esta infraestructura gasista.
6. Esta autorització s'atorga sense perjuí de tercers i deixa fora de perill els drets particulars.
7. Serà causa de revocació d'esta autorització:
L'incompliment de la constitució del depòsit de garantia en la forma i termini assenyalat en estes condicions.
L'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.
8. Condicions d'orde mediambiental. Es mantenen les condicions arreplegades en la Declaració d'Impacte Ambiental, de 27 de novembre de 2006, de la Secretaria Autonòmica de Territori i Medi Ambient, de la conselleria de Territori i Habitatge, i arreplegades en la Resolució de 31 d'octubre de 2007, de la Direcció General d'Energia.
Segon
Aprovar l'addenda I i el seu annex de modificació al projecte d'execució del denominat gasoducte Alacant-Benidorm-Altea, firmada per tècnic competent i visada pel col·legi professional corresponent en data 12 de març de 2007, les característiques principals del qual es mencionen a continuació i sotmetre'l a les condicions que igualment s'indiquen:
- Tipus de gas: gas natural.
- Punt de connexió: vèrtex V-167 del gasoducte en APB (P>16 bar) Alacant-Benidorm-Altea, que disposa d'autorització administrativa i aprovació del projecte d'acord amb la Resolució de la Direcció General d'Energia de 31 d'octubre de 2007.
- Canonades, característiques i traçat: des del vèrtex V-167 descrit, el traçat creua la nova AP-7, gira en direcció nord-est mantenint-se paral·lel a la dita autopista, i creua en este tram la carretera CV-755 i els barrancs de l'Amador i del Mesell per a finalitzar en el vèrtex V-195, que és l'origen del tram tercer del gasoducte principal enunciat en l'apartat anterior.
Acer al carboni de 10''de diàmetre, especificació API 5L, qualitat grau B, grossària 7,80 mil·límetres a una pressió màxima de servici de 49,5 bar (APB) (P>16 bar) i longitud total de 4.037,94 metres.
- Ramal secundari: mantenint les característiques aprovades en el projecte original, el traçat de la derivació a l'ERM-2 haurà de variar la seua traça i ajustar-se al pla de planta que ha sigut acompanyat per l'Ajuntament del Campello junt amb el seu informe, i es realitzarà una galeria registrable de 2 metres de profunditat respecte a la rasant existent al c/ Músic Mestre Bretó en el punt on s'emplace l'ERM.
- Les canonades discorren soterrades a les profunditats següents: en condicions normals d'estesa de la conducció, la profunditat mínima és d'un metre sobre la seua generatriu superior. En l'encreuament de rius, torrents o rierols importants, s'ha previst aconseguir una profunditat mínima de soterrament, entre 1,50 i 2,50 m, així mateix, en els encreuaments de carreteres, autovies, autopistes i altres vials, la canonada s'instal·larà a 1,50 m, com a mínim i per al cas d'encreuaments amb ferrocarrils, la profunditat mínima serà de 2,50 m.
- Instal·lacions auxiliars: les mateixes que van ser referides en el projecte original aprovat.
- Pressupost del tram segon: s'incrementa en este tram, 55.133,79 euros, respecte al projecte original autoritzat.
Les condicions a què està sotmesa la mencionada aprovació són les següents:
- Les obres hauran de realitzar-se d'acord amb l'addenda I i el seu annex de modificació al projecte presentat, amb les variacions que si és el cas se sol·liciten i autoritzen.
- El titular de l'esmentada instal·lació donarà compte de l'acabament de les obres al Servici Territorial d'Energia d'Alacant, als efectes de reconeixement, i presentar l'oportú certificat de direcció, subscrit per tècnic competent i visat pel col·legi oficial corresponent.
- El titular de la instal·lació notificarà per escrit al Servici Territorial d'Energia d'Alacant el començament dels treballs per a efectuar inspeccions d'estos, en cas de considerar-ho convenient.
- L'administració deixarà sense efecte esta resolució en qualsevol moment en el cas que s'observe l'incompliment de les condicions imposades per esta.
En estos supòsits, l'administració, previ l'oportú expedient, acordarà l'anul·lació de l'autorització amb totes les conseqüències d'orde administratiu i civil que es deriven, segons les disposicions legals vigents.
- El titular de la instal·lació haurà de tindre en compte en l'execució de l'addenda I i el seu annex les condicions imposades pels organismes afectats, totes les quals se li van notificar oportunament i van ser acceptades.
- El termini d'execució de les obres serà de 12 mesos a partir de l'ocupació real de les finques afectades. No obstant això, amb anterioritat a la finalització del dit termini, Gas Natural Transporte, SDG, SL, podrà sol·licitar una ampliació d'este per mitjà de sol·licitud motivada davant d'esta Direcció General d'Energia.
Tercer
Declarar, en concret, la utilitat pública del gasoducte autoritzat en el punt primer d'esta resolució, la qual cosa porta implícita la necessitat d'ocupació dels béns i dels drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afectació a les finques particulars, incloses en la relació annexa, amb l'abast i els efectes previstos en l'article 107 de la Llei 34/1998, de 7 d'octubre, del Sector d'Hidrocarburs, i els articles 109.1, 110, 111, i 112.3 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.
Quart
Publicar i notificar esta resolució, d'acord amb el que establix el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, significant-se que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació d'esta resolució als titulars desconeguts o amb domicili ignorat o a aquells en què s'ha intentat la notificació i no s'ha pogut realitzar.
Esta resolució no és definitiva en via administrativa i contra la qual podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.
València, 18 de gener de 2008.- El director general d'Energia: Antonio Cejalvo Lapeña.